РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 36
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 20.12.2023 г.

Днес, 20.12.2023 г., сряда, от 10,30 часа се проведе редовно заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Йордан Стоев
                                                                                              Стефан Петров
                                                                                              Огнян Дамянов
                                                                                              Боян Новански

От администрацията на ВСС присъстваха: Стефка Инджова - директор на дирекция „УССВ“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

	1.Писма от председателите на Върховния административен съд и Върховния касационен съд относно имот, находящ се в гр.Варна, община Варна, област Варна, район „Приморски“, к.к. „Чайка“.

- Инвестиции и строителство:

1.ОТНОСНО: Писмо на и.ф. главен прокурор на Република България относно изпълнение на обект: „Изготвяне на инвестиционен проект за основен ремонт на административна сграда, находяща се в гр. София, ул. „Г. С. Раковски“ № 134 от Инвестиционната програма на ВСС за 2023 г.
	Приложение: Доклад от Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:
1.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „УССВ“.
1.2.ПРИЕМА предложението на и.ф. главен прокурор на Република България, в качеството му на възложител по ЗОП на обект „Изготвяне на инвестиционен проект за основен ремонт на обект – административна сграда, находяща се в гр. София, ул. „Г. С. Раковски“ № 134“ от Инвестиционната програма на ВСС за 2023 г., относно провеждане на обществена поръчка едновременно за проектиране и строителство /инженеринг/, като в Инвестиционната програма на ВСС се заложи обект: „Изготвяне на инвестиционен проект и извършване на СМР за основен ремонт и преустройство на административна сграда, находяща се в гр. София, ул. „Г. С. Раковски“ № 134.
1.3.ВЪЗЛАГА на дирекция „Управление на собствеността на съдебната власт“ при изготвяне на Инвестиционната програма на ВСС за 2024 г. в поименното разпределение на разходите по § 51-00 „Основен ремонт на ДМА“ вместо обекти: „Изготвяне на инвестиционен проект за основен ремонт  на обект – административна сграда, находяща се в гр. София, ул. „Г. С. Раковски“ № 134“ и „Основен ремонт и преустройство на административна сграда, находяща се в гр. София, ул. „Г. С. Раковски“ 134“, да се заложи обект: „Изготвяне на инвестиционен проект и извършване на СМР за основен ремонт  и преустройство на административна сграда, находяща се в гр. София, ул. „Г. С. Раковски“ № 134“, с прогнозна сметна стойност 4 100 000 лева, период на изпълнение 2024-2025 г., и годишна задача за 2024 г. – 1 500 000 лева.
1.4. ВЪЗЛАГА на дирекция „Управление на собствеността на съдебната власт“ при изготвяне на Инвестиционната програма на ВСС за 2024 г. в поименното разпределение на разходите по § 51-00 „Основен ремонт на ДМА“ да се включи обект извършването на услуга с предмет „Изготвяне на оценка на съответствието на инвестиционен проект и осъществяване на строителен надзор и инвеститорски контрол на обект: „Изготвяне на инвестиционен проект и извършване на СМР за основен ремонт  и преустройство на административна сграда, находяща се в гр. София, ул. „Г. С. Раковски“ № 134“ с прогнозна стойност 76 000 лева, период на изпълнение 2024 – 2025 г., и годишна задача за 2025 г. 30 000 лева.
1.5. ПРИЕМА за необходимо да се измени и допълни  решение по т. 38 от Протокол № 29/19.10.2023 г. на Пленума на ВСС, като се възложи на Главния прокурор на Република България да упражни правомощията на възложител по чл. 5, ал. 2, т. 7 от ЗОП  и да представлява Висшия съдебен съвет, в качеството му на възложител по ЗУТ за обект „Изготвяне на инвестиционен проект и извършване на СМР за основен ремонт  и преустройство на административна сграда, находяща се в гр. София, ул. „Г. С. Раковски“ № 134“.
1.6. ИЗПРАЩА решението на и.ф. главен прокурор на Република България на разпореждане.

-	Управление на собствеността:

	2.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор с „ГЕОС“ ЕООД за наем на недвижим имот, находящ се в гр. Разлог, за нуждите на Териториално отделение - Разлог към Районна прокуратура - Благоевград
	Приложение: Доклад от Стоян Димитров – главен експерт и Георги Димитров – младши експерт в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1. ПРИЕМА доклада от Стоян Димитров - главен експерт - юрист и Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“. 
2.2. ПРИЕМА за необходимо и целесъобразно да бъде сключен договор за наем с „ГЕОС“ ЕООД, за предоставяне за временно и възмездно ползване на ВСС на самостоятелни обекти, находящи се в сграда в гр. Разлог, ул. „Опълченска“ № 1-В, ет. 1, обект 1, с площ от 271,75 кв.м, чрез Окръжна прокуратура - Благоевград, за нуждите на Териториално отделение - Разлог към Районна прокуратура - Благоевград, за срок от 5 /пет/ години, при запазване на условията по действащия договор, считано от 08.01.2024 г.
2.3. ИЗПРАЩА материалите по преписката на комисия „Бюджет и финанси” към Пленума на ВСС, за произнасяне относно поемане на ангажимент за извършване на разход в размер на 1250 лв. без ДДС, представляващ месечна наемна цена за ползване на имота, с оглед сключване на договор с „ГЕОС“ ЕООД при запазване на условията по действащия договор, считано от 08.01.2024 г., за срок от 5 /пет/ години.
2.4. ПРЕДЛАГА, при изразено съгласие от комисия „Бюджет и финанси“ към Пленума на ВСС, следното решение: 

КОМИСИЯ „УПРАВЛЕНИЕ НА СОБСТВЕНОСТТА"
с делегирани правомощия с решение по Протокол № 37/14.12.2023 г., т. 14
на Пленума на Висшия съдебен съвет
РЕШИ:

1. УПЪЛНОМОЩАВА представляващия ВСС да подпише договор с „ГЕОС“ ЕООД, за предоставяне за временно и възмездно ползване от ВСС, на самостоятелни обекти, както следва:

 	- Самостоятелен обект с идентификатор 61813.759.305.1.1 по КККР на гр. Разлог, одобрени  със заповед № РД - 18 - 33/15.05.2006 г. на ИД на АК, с административен адрес: гр. Разлог, ул. „Опълченска“ № 1 - В, ет. 1, обект 1, с площ 24.25 кв.м., при съседи на същия етаж: 61813.759.305.1.2., под обекта 61813.759.305.1.9, над обекта 61813.759.305.1.8;
- Самостоятелен обект с идентификатор 61813.759.305.1.2 по КККР на гр. Разлог, одобрени  със заповед № РД - 18 - 33/15.05.2006 г. на ИД на АК, с административен адрес: гр. Разлог, ул. „Опълченска“ № 1 - В, ет. 1, обект № 2 с площ 24.25 кв.м. при съседи на същия етаж: 61813.759.305.1.1, 61813.759.305.1.3, под обекта: 61813.759.305.1.9, над обекта: 61813.759.305.1.8; 61813.759.305.1.7;
- Самостоятелен обект с идентификатор 61813.759.305.1.3 по КККР на гр. Разлог, одобрени  със заповед № РД - 18 - 33/15.05.2006 г. на ИД на АК, с административен адрес: гр. Разлог, ул. „Опълченска“ № 1 - В, ет. 1, обект № 3 с площ 50.25 кв.м., при съседи на същия етаж: 61813.759.305.1.2, 61813.759.305.1.4, под обекта: 61813.759.305.1.9, над обекта 61813.759.305.1.7;
- Самостоятелен обект с идентификатор 61813.759.305.1.4 по КККР на гр. Разлог, одобрени  със заповед № РД - 18 - 33/15.05.2006 г. на ИД на АК, с административен адрес: гр. Разлог, ул. „Опълченска“ № 1 - В, ет. 1, обект № 4 с площ 23.00 кв.м. при съседи на същия етаж: 61813.759.305.1.3., 61813.759.305.1.5, под обекта: 61813.759.305.1.9, над обекта: 61813.759.305.1.7, 61813.759.305.1.6;
- Самостоятелен обект с идентификатор № 61813.759.305.1.5 по КККР на гр. Разлог, одобрени  със заповед № РД - 18 - 33/15.05.2006 г. на ИД на АК, с административен адрес: гр. Разлог, ул. „Опълченска“ № 1 - В, ет. 1, обект № 5 с площ 56 кв.м. при съседи на същия етаж: 61813.759.305.1.4., под обекта 61813.759.305.1.9, над обекта 61813.759.305.1.7, 61813.759.305.1.6, ведно с прилежащите тераси, обслужващ коридор, стълбищни клетки, напълно обособена приемна на партерния етаж с площ 14 кв.м и самостоятелен вход, ведно със склад в сутерена на сградата, състоящ се от архив с площ 50 кв.м. и котелно помещение с площ 30 кв.м., чрез Окръжна прокуратура - Благоевград, за нуждите на Териториално отделение - Разлог към Районна прокуратура - Благоевград при запазване на условията по действащия договор, за срок от 5 /пет/ години, считано от 08.01.2024 г.
2. ИЗПРАЩА решението на управителя на „ГЕОС“ ЕООД, за сведение.

-	Разни:

Допълнителни точки, включени за разглеждане
в заседанието на Комисия „Управление на собствеността”

	3.ОТНОСНО: Писма от председателите на Върховния административен съд и Върховния касационен съд относно имот, находящ се в гр.Варна, община Варна, област Варна, район „Приморски“, к.к. „Чайка“.

	При разглеждане на проекта на решение г-жа Керелска изрази мнението си, че е необходимо да има ясно становище на кого ще бъде предоставен имотът с оглед изразеното положително становище от административните ръководители на двата върховни съда и с оглед законодателната уредба към настоящия момент. При решаване на поставения проблем е необходимо да има много подробен анализ на вложените до момента средства, стойността на предстоящи ремонтни дейности, както и средствата необходими за поддръжка на имота /в това число и човешки ресурс/, предмет на обсъждане в настоящата точка.
	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1. ПРИЕМА за сведение писмата от председателите на Върховния административен съд и Върховния касационен съд относно имот, находящ се в гр.Варна, община Варна, област Варна, район „Приморски“, к.к. „Чайка“.
	3.2. ОТЛАГА разглеждането на писмата от председателите на Върховния административен съд и Върховния касационен съд относно имот, находящ се в гр.Варна, община Варна, област Варна, район „Приморски“, к.к. „Чайка“.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ